Одмах након завршетка рата у Босни и Херцеговини, 1996. године креће се у формирање политичке партије из Независног посланичког клуба. Оснивачки сабор Независних социјадемократа, на коме су изабрани органи странке одржан је 10. марта 1996. године. За првог предсједника странке изабран је Милорад Додик, а за генералног секретара Ненад Баштинац. До првих општих избора 1996. године странка је формирала десетак општинских одбора у Републици Српској. На тим изборима, које ће и у будућим годинама да обиљежи потпуна медијска контрола владајуће странке у Републици Српској СДС-а, СНСД постаје парламентарна странка и у Народној скупштини Републике Српске, и у Парламентарној скупштини Босне и Херцеговине.